การวิจัยและพัฒนา

[][][][][][][][][]

บริษัทเดลต้า อิเล็กทรอนิกส์(ประเทศไทย) มีวิศวกรฝ่ายวิจัยและพัฒนากว่า 600
คนทำงานในศูนย์วิจัยและพัฒนาในเครือทั่วโลกทั้งในประเทศไทย เยอรมัน สวิสเซอร์แลนด์
โรมาเนีย สหราชอาณาจักร สหรัฐอเมริกา อินเดียและจีน
การที่มีเครือข่ายทางด้านด้านวิจัยและพัฒนาเชื่อมโยงกัน
เป็นผลให้เกิดการผสมผสานที่ดีเยี่ยมทั้งในด้านองค์ความรู้ เทคโนโลยีและประสิทธิภาพในการทำงาน
มีการแลกเปลี่ยนความรู้และถ่ายทอดเทคโนโลยีระหว่างกัน
ทำให้เกิดการพัฒนาผลิตภัณฑ์ใหม่ๆอยู่เสมอ

  []

บริษัทยังคงมุ่งเน้นและให้ความสำคัญกับการวิจัยและพัฒนาแม้ท่ามกลางสภาวะ
เศรษฐกิจตกต่ำที่ผ่านมา โดยมุ่งเน้นกลยุทธ์ในการพัฒนาผลิตภัณฑ์ในกลุ่มผลิตภัณฑ์เทคโนโลยีระดับสูง
(High end) ซึ่งสร้างมูลค่าและอัตราการทำกำไรที่สูงขึ้น

ผลิตภัณฑ์ส่วนใหญ่จะถูกออกแบบโดยเน้นการเป็นมิตรกับสิ่งแวดล้อมเป็นหลัก
และมีการพัฒนาอย่างต่อเนื่องในการเพิ่มค่าประสิทธิภาพของผลิตภัณฑ์เพาเวอร์ซัพพลายต่างๆ เช่น
เพาเวอร์ซัพพลายสำหรับเซิร์ฟเวอร์คอมพิวเตอร์ เพาเวอร์ซัพพลายสำหรับระบบการจัดเก็บข้อมูล
และระบบโทรคมนาคม ซึ่งผลิตภัณฑ์ของบริษัทฯส่วนใหญ่
ได้รับการรับรองมาตรฐานค่าประสิทธิภาพระดับทองตามมาตรฐานของโครงการรักษาภาวะแวดล้อมโลกของอุตสาหกรรมผู้ผลิตคอมพิวเตอร์
(Climate Savers Computing Initiative Program)
และยังถูกจัดอันดับค่าประสิทธิภาพของผลิตภัณฑ์สูงที่สุดในกลุ่มอีกด้วย
ความมุ่งมั่นในการวิจัยและพัฒนายังเป็นส่วนสำคัญอย่างมากในการพัฒนาธุรกิจใหม่ๆ เช่น
การขยายสายผลิตภัณฑ์ใหม่สำหรับงานด้านระบบพลังงานแสงอาทิตย์และผลิตภัณฑ์แปลงพลังงานสำหรับยานยนต์

ผลิตภัณฑ์แปลงพลังงานสำหรับระบบพลังงานแสงอาทิตย์ (Solar Photo-Voltaic Inverters)

[]บริษัทฯ ได้เริ่มการพัฒนาผลิตภัณฑ์แปลงพลังงานสำหรับระบบพลังงานแสงอาทิตย์แบบเส้นขนาด 5
กิโลวัตต์และแบบศูนย์กลางขนาด 100 กิโลวัตต์
โดยผลิตภัณฑ์มีประสิทธิภาพการจ่ายพลังงานสูงมากกว่าร้อยละ 95
โดยการใช้เทคโนโลยีแบบใหม่ในการควบคุมแบบดิจิตอลทั้งหมดร่วมกับเทคโนโลยีวงจรแปลงพลังงานแบบรีโซแนนซ์
ยิ่งไปกว่านั้นยังมีระบบอัจฉริยะติดตามการหมุนของดวงอาทิตย์เพื่อให้มีการส่งถ่ายพลังงาน

สูงสุด ทำให้ผลิตภัณฑ์สามารถทำงานได้อย่างมีประสิทธิภาพได้ไม่ว่าจะอยู่ในสภาพแวดล้อมแบบใด
ความสำเร็จบนรากฐานการสร้างเทคโนโลยีเป็นของตนเอง การมุ่งมั่นในการวิจัยและพัฒนา
ทำให้เกิดการแตกแขนงผลิตภัณฑ์ใหม่ๆ ออกสู่ตลาดอย่างต่อเนื่อง เช่น
ผลิตภัณฑ์แปลงพลังงานแบบไม่ใช้หม้อแปลงและผลิตภัณฑ์แปลงพลังงานแบบสามเฟส

อุปกรณ์/ชิ้นส่วนสำหรับยานยนต์พลังงานไฟฟ้าและยานยนต์แบบไฮบริดจ์ (Electrical and
Hybrid Vehicles)

การเติบโตของตลาดยานยนต์พลังงานไฟฟ้า (แบบไฟฟ้าล้วน ไฮบริดจ์หรือไฮบริดจ์แบบประจุ)
ได้เปิดโอกาสให้บริษัทฯได้ใช้ความสามารถทางเทคโนโลยีที่มีอยู่เดิมมาต่อยอดพัฒนาอุปกรณ์ที่สำคัญที่สุดในระบบพลังงานของยานยนต์เพื่อให้มีประสิทธิภาพสูง
น้ำหนักเบา มีขนาดเล็กกะทัดรัดและมีความทนทานสูง

แผนภูมิด้านล่างนี้แสดงถึงชิ้นส่วนสำคัญต่างๆ ซึ่งผลิตโดยบริษัทเดลต้า ประเทศไทย
โดยทั่วไปในระบบขับเคลื่อนของรถยนต์ต้องใช้อุปกรณ์แปลงพลังงานไฟฟ้าหลายตัวเพื่อส่งถ่ายกำลังงานเข้าและออกจากแบตเตอรี่ขณะทำงานได้แก่

[]

อุปกรณ์ DC-AC motor drive inverter:

ทำหน้าที่แปลงแรงดันไฟตรงจากแบตเตอรี่ในระบบเป็นแรงดันไฟฟ้ากระแสสลับแบบ 3
เฟสให้กับมอเตอร์ขับเคลื่อนขณะรถยนต์แล่น
และนำกำลังงานที่ได้จากการเบรกมาประจุกลับเข้าสู่แบตเตอรี่ในระบบ

อุปกรณ์ AC-DC battery charger:

ทำหน้าที่ในการประจุไฟฟ้ากระแสตรงให้กับแบตเตอรี่จากระบบไฟฟ้ากระแสสลับทั่วไป

อุปกรณ์ DC/DC converter:

ทำหน้าที่จ่ายกระแสไฟฟ้าแรงดันต่ำขนาด 12
โวลต์ให้กับระบบไฟฟ้าในรถยนต์ได้แก่ระบบไฟและเครื่องปรับ อากาศเป็นต้น

อุปกรณ์ประจุไฟฟ้าที่อยู่นอกยานยนต์ (Off-board charger)

ทำหน้าที่ในการประจุไฟฟ้ากำลังสูงให้กับยานยนต์ในกรณีที่ต้องการประจุไฟแบบรวดเร็ว